

Razvojna agencija TINTL

Antuna Gustava Matoša 2

32249 Tovarnik

KLASA: 008-01/23-01/02

URBROJ: 2196-28-1-02/1-23-1

Tovarnik, 25. srpnja 2023. godine

Temeljem članka 13. Zakona o pravu na pristup informacijama (NN 25/13, 85/15, 69/22) i temeljem članka 30. Statuta Razvojne agencije TINTL (objavljenog 30.10.2018. godine na oglasnoj ploči Razvojne agencije TINTL), ravnatelj Razvojne agencije TINTL dana 25. srpnja 2023. godine donosi:

**ODLUKU O IMENOVANJU SLUŽBENIKA ZA INFORMIRANJE I ZAMJENIKA SLUŽBENIKA ZA INFORMIRANJE**

Članak 1.

Albert Varga dosadašnji službenik za informiranje u Razvojnoj agenciji TINTL, razrješuje se dužnosti Službenika za informiranje.

Članak 2.

Lucija Džigumović, zaposlena na radnom mjestu Višeg stručnog suradnika za pripremu i provedbu projekata, imenuje se službenikom za informiranje u Razvojnoj agenciji TINTL.

Članak 3.

Martina Svitlanović, zaposlena na radnom mjestu Višeg stručnog suradnika za pripremu i provedbu projekata, imenuje se zamjenikom službenika za informiranje u Razvojnoj agenciji TINTL.

Članak 4.

Službenik je posebna službena osoba mjerodavna za rješavanje ostvarivanja prava na pristup informacijama, sukladno Zakonu o pravu na pristup informacijama.

Članak 5.

Službenik za informiranje obavlja poslove objavljivanja informacija, kao i rješavanja pojedinačnih zahtjeva za pristup informacijama i ponovne uporabe informacija, unaprjeđuje način obrade, razvrstavanja, čuvanja i objavljivanja informacija koje su sadržane u službenim dokumentima koji se odnose na rad Razvojne agencije TINTL i osigurava neophodnu pomoć podnositeljima zahtjeva u vezi s ostvarivanjem prava na pristup informacijama.

Članak 6.

Službenik za informiranje vodi poseban službeni upisnik o zahtjevima, postupcima i odlukama o ostvarivanju prava na pristup informacijama i ponovnu uporabu informacija.

Članak 7.

Zamjenik službenika za informiranje mijenja službenika za informiranje kada je službenik za informiranje odsutan.

Članak 8.

Ova Odluka stupa na snagu danom donošenja.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ravnatelj Razvojne agencije TINTL,

Albert Varga